Exstinctio Cretacea-Palaeogenica
Exstinctio Cretacea-Palaeogenica, Anglice Cretaceous–Paleogene extinction event (K-Pg), fuit magna exstinctio circiter trium quartarum in orbe terrarum specierum plantarum et animalium, in quo numero fuerunt omnes dinosauri, proavis avium hodiernorum exceptis. Abhinc annorum 66.043 ± 0.011 milies milium per admodum breve tempus accidit, terminum Cretacei Mesozoicique designans, et Palaeogenici Kaenozoicique aperiens. Causa harum exstinctionum fuisse censetur impactum asteroidis qui astroblema Chicxulub in partibus borealibus Yucataniae et sub aquis adiacentibus Caribicis cadens, motus terrae, inundationes, refrigerationem climaticam provocaverit. Rariores autem sunt species quae hanc exstinctionem supervixerunt, exempli gratia Braarudosphaera bigelowii, alga ordinis Coccolithalium.